ભ્રષ્ટાચાર વિરુદ્ધ કાયદો લાવવા માટે કદાચ સંસદસભ્યોને કરોડ-કરોડની ઘૂસ આપવી પડે તો નવાઈ નહીં. લોકપાલને ટેકાની જરૂર છે. ટેકા પરથી મને મારા ગામનો રમૂજી કિસ્સો યાદ આવી ગયો. વીસ વરસ પહેલાં અમારા ગામ અમનગરમાં સરપંચની ચૂંટણી આવી. અગિયાર ઉમેદવારોએ ફૉર્મ ભર્યા. ગામના વડીલોએ નક્કી કર્યું કે ચૂંટણી કરીને ખોટો ખર્ચો કરવો એના કરતાં એટલો ખર્ચો ગામના વિકાસમાં કરીએ. આવું વિચારીને યોજના એવી કરી કે અગિયાર ઉમેદવારોને પાણી વગરના એક કૂવામાં ઉતારવા. જે એમાંથી વહેલો બહાર નીકળે તે આપણો સરપંચ.